Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1128

9. IDÕSZAKOS ELLENÕRZÉSEK ÉS VIZSGÁLATOK 9.1. KÖVETELMÉNYEK 9.001. Az üzemeltetõ szervezetnek részletes ellenõrzési és vizsgálati programokat kell kidolgoznia és megvalósítania a biztonsági rendszerek, rendszerelemek és alkatrészek üzem közbeni hatások (feszültségek, hõmérséklet, besugárzás, korrózió, erózió, vibráció) miatt bekövetkezõ változásainak (ridegedés, kifáradás, repedések képzõdése és/vagy növekedése, öregedés) ellenõrzésére, elemzésére és értékelésére. 9.002. Az ellenõrzési és vizsgálati programot a rendszerek, rendszerelemek biztonsági osztályba sorolása, lehetséges meghibásodásaik elemzése és a mértékadó mûszaki szabványok alapján kell összeállítani. 9003. Az értékelési kritériumokat a tervezési elõírások és a mértékadó mûszaki szabványok figyelembevételével kell meghatározni. 9.004. Az ellenõrzési program hatékonyságát idõszakosan értékelni kell a rendszerelemeken azonosított romlási (öregedési) folyamatok, illetve az ellenõrzési eredmények, a rendszerelemek tényleges mûszaki állapota és a tervezési elõírások vagy mértékadó mûszaki szabványok által elõirányzott biztonsági tartalékok megléte szempontjából. 9.005. A program terjedjen ki a mûszaki állapot külsõ szemrevételezéssel és méréssel történõ ellenõrzésére, illetve a rendszerek, rendszerelemek konstrukcióját és az anyagvizsgálati módszerek folyamatos fejlõdését figyelembe vevõ roncsolásos és roncsolás mentes anyagvizsgálatok alkalmazására. 9.006. Az ellenõrzési program összeállítása során figyelembe kell venni a rendszerelemek karbantarthatósági feltételeit, a lehetséges meghibásodások biztonsági következményeit, valamint a meghibásodást megelõzõ tünetek észlelésének, illetve monitorozásának lehetõségeit. 9.007. Az idõszakos vizsgálatok hatékony elvégzéséhez el kell végezni a rendszerek, rendszerelemek üzembe helyezés elõtti állapotának rögzítését, és a késõbbiekben biztosítani kell az idõszakos vizsgálati eredmények ezekkel történõ összevethetõségét. 9.008. Az idõszakos anyagvizsgálatok végrehajtásának ciklusidejét a mértékadó mûszaki szabványok, a rendszerelemek mûszaki állapota, az elõzõekben említett karbantartási és monitorozási feltételek figyelembe vételével kell megállapítani. 9.009. A létesítmény Szabályzatok hatálya alá tartozó nyomástartó edényeit, csõvezetékeit és azok védelmét szolgáló nyomáshatárolóit idõszakos mûszaki biztonságtechnikai vizsgálatnak kell alávetni megfelelõen jóváhagyott programok szerint. 9.010. A primerkör integritását biztosító nyomáshatárt képezõ felületeken végrehajtásra kerülõ idõszakos anyagvizsgálatokat minõsített roncsolásmentes vizsgálatok alkalmazásával kell végrehajtani, melyeknek körét, terjedelmét, illetve a minõsítés szintjét a nemzetközi gyakorlatban alkalmazott eljárásokkal kell meghatározni. 9.2. DOKUMENTÁLÁS 9.011. Az idõszakos ellenõrzések eredményeinek értékelését, a szükséges javító és megelõzõ intézkedések elhatározásának, végrehajtásának és ellenõrzésének folyamatát írásban kell szabályozni. 9.012. A biztonsági rendszerek, rendszerelemek üzem közbeni ellenõrzésének dokumentációit a rendszer, rendszerelem üzemeltetési dokumentációjának részeként, annak leszereléséig meg kell õrizni.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes